
[bookmark: _Toc231822706]Удиртгал
Хууль тогтоомжийн тухай хуулийн 18 дугаар зүйлийн 18.1 дэх хэсэгт “Хууль тогтоомжийн төслийг баталснаар тухайн хууль тогтоомжийн үйлчлэх хүрээнд хамрагдах иргэн, хуулийн этгээд, төрийн байгууллагын үйл ажиллагаанд үүсэх зардлын тооцоог тухай бүр гаргана” гэж заасан байдаг. Энэ хүрээнд Усны тухай хуульд өөрчлөлт оруулах тухай хуулийн төслийн үйлчлэх хүрээнд хамаарах иргэн, хуулийн этгээд, төрийн байгууллагын үйл ажиллагаанд шинээр үүсэх үүрэг болон тэдгээрийг дагалдан гарах зардлыг Засгийн газрын 2016 оны 59 дүгээр тогтоолын 4 дүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал”-ыг баримтлан Улсын Их Хурлын Тамгын газрын дэргэдэх Парламентын судалгаа, хөгжлийн хүрээлэнд гүйцэтгэв.
Нийтийн зориулалттай дэд бүтцийн барилга байгууламжийн газар шорооны болон суурь цутгах ажил нь ердийн барилга байгууламжтай технологийн хувьд ижил. Иймд зориулалтаас үл хамааран эдгээр ажлыг гол, усны онцгой хамгаалалтын бүсэд гүйцэтгэх нь усыг бохирдуулах, голын гольдролыг өөрчлөх, үер усны эрсдэлийг нэмэгдүүлэх зэргээр усны нөөцөд сөргөөр нөлөөлдөг тул уг үйл ажиллагааг хориглох зайлшгүй шаардлагатай. Тиймээс энэхүү хуулийн зорилго нь Монгол Улсын төрийн хамгаалалтад байдаг усны нөөц, эх үүсвэрийг хамгаалах, урт хугацааны төрийн бодлогыг тодорхойлох, түүнчлэн иргэн бүрийн эрүүл, аюулгүй орчинд амьдрах эрхийг баталгаажуулахад оршино.  Зохицуулж буй гол харилцаа нь усны сан бүхий газар, усны эх үүсвэрийн онцгой хамгаалалтын бүсэд төр, хувийн хэвшлийн түншлэлийн тухай хуулийн 5.1.8-д заасан "нийтийн зориулалттай дэд бүтэц" (нийтэд зориулсан төрийн үйлчилгээний барилга байгууламж, авто болон төмөр зам, инженерийн шугам сүлжээ г.м)-ийг барихыг хориглох зохицуулалтыг бий болгоно. Үүний тулд Усны тухай хуулийн 22.2.1 дэх заалтаас дэд бүтэц барихыг зөвшөөрсөн нөхцөлийг хасан өөрчилж байна.
Судалгааны зорилго: Усны тухай хуульд өөрчлөлт оруулах тухай хуулийн төсөл хэрэгжсэнээр иргэн, хуулийн этгээд, төрийн байгууллагад үүсэх зардлын хэмжээ, цаг хугацааны ачааллыг тооцож, төсөвт үзүүлэх нөлөөллийг тодорхойлоход энэхүү судалгааны зорилго оршино.
Судалгааны ажлын бүтэц: Хуулийн төслийн улсын төсөвт үзүүлэх нөлөөлөл, зардлын тооцоог дараах агуулгын хүрээнд боловсруулав. Үүнд:
1. Хуулийн этгээдэд үүсэх зардлын тооцоо;
2. Иргэнд үүсэх зардлын тооцоо;
3. [bookmark: _Ref223080331]Төрийн байгууллагад үүсэх зардлын тооцоо.
Судалгааны арга зүй: Зардлын тооцоог Засгийн газрын 2016 оны 59 дүгээр тогтоолын дөрөвдүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоог хийх аргачлал"-ын дагуу гүйцэтгэсэн.



[bookmark: _Toc231822707]УСНЫ ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙГ ХЭРЭГЖҮҮЛЭХТЭЙ ХОЛБОГДОН ГАРАХ ЗАРДЛЫН ТООЦОО
1. [bookmark: _Toc231822708]Хуулийн этгээдэд үүсэх зардлын тооцоо
Усны тухай хуульд өөрчлөлт оруулах тухай хуулийн төсөл батлагдсанаар хуулийн этгээдээс нэмэлт зардал шаардагдахгүй байна. Учир нь "Хууль тогтоомжийг хэрэгжүүлэхтэй холбогдон гарах зардлын тооцоог хийх аргачлал"-д зааснаар хуулийн этгээдийн зардал нь тухайн хуулиар хүлээлгэж буй гүйцэтгэх үүрэгтэй шууд холбоотой байдаг. Энэхүү гүйцэтгэх үүрэг гэдэгт тоо баримт, тайлан болон бусад мэдээллийг бэлтгэн төрийн байгууллага буюу гуравдагч этгээдэд гаргаж өгөх, хүргүүлэх үйл ажиллагааг хамааруулж үздэг. Усны тухай хуулийн өөрчлөлтөөр хуулийн этгээдэд тайлан, мэдээ гаргах, мэдээлэл хүргүүлэх зэрэг ямар нэгэн шинэ үүрэг нэмж хүлээлгээгүй болно. 
Түүнчлэн, энэхүү хуулийн төсөл нь усны онцгой хамгаалалтын бүсэд нийтийн зориулалттай дэд бүтэц барихыг зөвшөөрсөн нөхцөлийг хасаж, хориглосон агуулгатай. Усны тухай хуулийн 22.2.1 дэх заалтаас "Төр, хувийн хэвшлийн түншлэлийн тухай хуулийн 5.1.8-д зааснаас бусад" гэснийг хасаж байгаа буюу үйл ажиллагаа явуулахыг хязгаарлаж байгаа тул түүнийг дагаж хэрэгжүүлэхтэй холбоотой мөнгөн болон цагийн зардал (ажлын хөлс, материаллаг зардал г.м) хуулийн этгээд дээр нэмэгдэж гарахгүй юм.
Өөрөөр хэлбэл, хуулийн этгээд нь төрийн болон бусад байгууллагад хандаж бичиг баримт бүрдүүлэх, тайлан гаргах зэргээр үйл ажиллагааг хэрэгжүүлэх шаардлагагүй, зөвхөн тухайн онцгой хамгаалалтын бүсэд дэд бүтцийн барилга барихгүй байх хуулийн шаардлагад нийцэх тул зардал үүсэхгүй юм.
2. [bookmark: _Toc231822709]	Иргэнд үүсэх зардлын тооцоо
Усны тухай хуульд өөрчлөлт оруулах тухай хуулийн төсөл батлагдсанаар иргэнээс (хувь хүнээс) нэмэлт зардал шаардахгүй бөгөөд хуулийн төсөл нь зөвхөн усны онцгой хамгаалалтын бүсэд нийтийн зориулалттай дэд бүтцийг барихыг хориглох зохицуулалтыг тусгасан. Энэ нь төрийн болон төсөл хэрэгжүүлэгч байгууллагуудад чиглэсэн хориглосон хэм хэмжээ бөгөөд жирийн иргэний өдөр тутмын амьдрал, үйл ажиллагаанд шууд хамааралтайгаар нэмэлт ачаалал, зардлын дарамт учруулахгүй.
Тус хуулийн төслийн үзэл баримтлалд заасны дагуу хууль батлагдсанаар хувь хүнээс ямар нэгэн нэмэлт зардал шаардахгүй тул хууль тогтоомжийг хэрэгжүүлэхтэй холбогдон гарах зардлын тооцоог хийх шаардлагагүй байна.
3. [bookmark: _Toc231822710]Төрийн байгууллагад үүсэх зардлын тооцоо
Усны тухай хуульд өөрчлөлт оруулах тухай хуулийн төсөл батлагдсанаар төрийн байгууллагаас, өөрөөр хэлбэл улсын төсвөөс нэмэлт зардал гарахгүй бөгөөд үүнийг дараах байдлаар тайлбарлаж болно:
a. "Хууль тогтоомжийг хэрэгжүүлэхтэй холбогдон гарах зардлын тооцоог хийх аргачлал"-д зааснаар төрийн байгууллагын зардал буюу улсын төсөвт үүсэх ачааллыг тооцохын тулд тухайн байгууллагын гүйцэтгэх шинэ үүрэг буюу ажил, үйлчилгээг тодорхойлж, түүнд шаардагдах хүний нөөцийн хэрэгцээг гаргадаг. Энэхүү хуулийн төсөл нь төрийн байгууллагад шинээр хяналт шалгалтын чиг үүрэг, эсхүл шинээр төрийн үйлчилгээ (зөвшөөрөл олгох, бүртгэл хөтлөх г.м) бий болгоогүй тул хүний нөөцийн нэмэлт хэрэгцээ шаардахгүй.


b. Хуулийн төсөл нь Усны тухай хуулийн 22.2.1 дэх заалтаас "Төр, хувийн хэвшлийн түншлэлийн тухай хуулийн 5.1.8-д зааснаас бусад" гэсэн үгийг хасаж байгаа зохицуулалт юм. Өөрөөр хэлбэл, усны онцгой хамгаалалтын бүсэд нийтийн зориулалттай дэд бүтэц барихыг зөвшөөрсөн байсныг цуцалж, бүрэн хориглож байгаа юм. Хориглосон зохицуулалт нь төрийн байгууллагаас нэмэлт үйлдэл шаарддаггүй бөгөөд харин ч тухайн бүсэд барилга байгууламж барих зөвшөөрөл, үнэлгээтэй холбоотой төрийн байгууллагын өдөр тутмын ачааллыг бууруулах давуу талтай.
Тухайн хуулийн төслийн үзэл баримтлалд "Усны тухай хуульд өөрчлөлт оруулах тухай хуулийн төсөл батлагдсанаар төрөөс болон хувь хүн, хуулийн этгээдээс нэмэлт зардал шаардахгүй" гэж тодорхой заасан байна. Энэ нь төрийн байгууллагын төсөвт ямар нэгэн дарамт, өөрчлөлт оруулахгүй гэсэн үг юм.

[bookmark: _Toc231822711]ДҮГНЭЛТ
Усны тухай хуульд өөрчлөлт оруулах тухай хуулийн төслийн үр нөлөө болон зардлын тооцоог Засгийн газрын 2016 оны 59 дүгээр тогтоолын дөрөвдүгээр хавсралтаар батлагдсан "Хууль тогтоомжийг хэрэгжүүлэхтэй холбогдон гарах зардлын тооцоог хийх аргачлал"-ын хүрээнд нэгтгэн үзвэл дараах дүгнэлтэд хүрч байна.
Уг хуулийн төсөл нь нийгэм, эдийн засгийн харилцаанд шинээр захиргааны чиг үүрэг, тайлагнал, үйлчилгээний тогтолцоог бий болгох зорилго агуулаагүй болно. Харин усны онцгой хамгаалалтын бүсэд нийтийн зориулалттай дэд бүтэц барихыг зөвшөөрсөн өмнөх зохицуулалтыг хасаж, уг үйл ажиллагааг хориглох замаар байгаль орчныг хамгаалах хэм хэмжээг сэргээж буй хууль зүйн үйлдэл юм.
Иргэн болон хуулийн этгээдийн хувьд шинээр мэдээлэл, тайлан гаргах, бүртгүүлэх, зөвшөөрөл хөөцөлдөх зэрэг нэмэлт үүрэг, захиргааны ачаалал үүсэхгүй тул цаг хугацааны болон шууд мөнгөн зардал гарахгүй. Төрийн байгууллагын хувьд мөн хяналт шалгалт, төрийн үйлчилгээний шинэ чиг үүрэг нэмэгдэхгүй тул хүний нөөц, материаллаг бааз, төсвийн нэмэлт ачаалал үүсэхээргүй байна.
Дээр дурдсанаас харахад, энэхүү хуулийн төсөл нь эдийн засгийн субъектүүд болон улсын төсөвт ямар нэгэн санхүүгийн дарамт, нэмэлт зардал үүсгэхгүй. Харин Монгол Улсын Үндсэн хуульд заасан иргэдийн эрүүл, аюулгүй орчинд амьдрах эрхийг баталгаажуулж, экологийн тэнцвэрт байдал, онцгой экосистем болох усны нөөцийг найдвартай хамгаалах төрийн бодлогыг хэрэгжүүлэх чухал ач холбогдолтой, нийгэмд эерэг үр дагавартай зохицуулалт болно гэж дүгнэж байна.


[bookmark: _Toc231822712]Ашигласан материал

· Хууль тогтоомжийн тухай хууль (2015);
· Усны тухай хууль (2012);
· Засгийн газрын 2016 оны 59 дүгээр тогтоолын 4 дүгээр хавсралт “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал”.

